വായ്പ തട്ടിപ്പ്: എസ്ബിഐ മുന് ചെയര്മാന് അറസ്റ്റില് ന്യൂഡല്ഹി എസ്ബിഐ മുന് ചെയര്മാന് പ്രദീപ് ചൗധരി വായ്പ തട്ടിപ്പ് കേസില് അറസ്റ്റില്. രാജസ്ഥാനിലെ ജയ്സാല്മര് പൊലീസ് ചൗധരിയെ ഡല്ഹിയിലെ വീട്ടില്നിന്ന് അറസ്റ്റ് ചെയ്തു. ഹോട്ടല്നിര്മാണത്തിന് വായ്പ എടുത്ത ഗോവര്ധന് ഗ്രൂപ്പുമായി ചേര്ന്ന് തട്ടിപ്പ് നടത്തിയെന്നാണ് കേസ്. വായ്പ തിരിച്ചടവ് മുടക്കിയതിനെത്തുടര്ന്ന് ഹോട്ടല് ബാങ്ക് ജപ്തി ചെയ്തു. എന്നാല്, 200 കോടി രൂപയുടെ ആസ്തി 25 കോടി രൂപയ്ക്ക് വിറ്റതായി 2017ല് രേഖയുണ്ടാക്കുകയും പണം പ്രതികള് പങ്കിട്ടെടുത്തെന്നും പൊലീസ് പറഞ്ഞു. ഹോട്ടല് വാങ്ങിയ ആല്ക്കെമിസ്റ്റ് ഗ്രൂപ്പില് ചൗധരി പിന്നീട് ഡയറക്ടറായി.